EkBass/fiwiki-20250220-pages-articles huggingface dataset:
Potamos Deiradiotai

Potamos Deiradiotai (, ), joskus myös Potamos Deiradioton/Deiradon (), oli antiikin aikainen alun perin Leontis-fyleen kuulunut Attikan eli Ateenan kaupunkivaltion muodostaneen alueen demos. Se kuului fylen paralia-trittykseen eli Attikan rannikkoalueiden demoksiin. Potamos Deiradiotai sijaitsi jokilaaksossa lähellä nykyisiä Lavreotikín kunnan Dipsélizaa ja Mertánia. Demosta ei tule sekoittaa kahteen muuhun Potamos-nimiseen demokseen, Alempaan ja Ylempään Potamokseen. Demos perustettiin Kleistheneen uudistuksessa arkaaisen kauden lopulla vuonna 508 eaa. Tuolloin sen alkuperäinen fyle eli ”heimo” oli Leontis ja sillä oli kaksi edustajaa Ateenan bulessa eli neuvostossa. Myöhemmin hellenistisellä kaudella demoksissa tapahtui muutoksia, ja niiden seurauksena demos kuului vuodesta 307/306 eaa. Antigonis-fyleen ja fylen lakkauttamisen jälkeen vuodesta 201/200 eaa. jälleen Leontis-fyleen. Demoksen kansalaisesta käytettiin demonyymiä Potamios (). == Lähteet == Luokka:Antiikin Attikan demokset Luokka:Lavreotikí
Prasiai

Prasiai (, ) oli antiikin aikainen Pandionis-fyleen kuulunut Attikan eli Ateenan kaupunkivaltion muodostaneen alueen demos. Se kuului fylen paralia- trittykseen eli Attikan rannikkoalueiden demoksiin. Prasiai sijaitsi Attikan itärannikolla Deiradiotain ja Steirian demosten välisellä alueella, länteen nykyisestä Avlákista Pórto Ráftin kaupungin eteläpuolella sijaitsevan lahden rannalla. Prasiaissa oli Apollonille omistettu temppeli sekä hyvä satama, ja sitä pidettiin Erysikhthonin kuolin- ja hautapaikkana. Demos perustettiin Kleistheneen uudistuksessa arkaaisen kauden lopulla vuonna 508 eaa. Sillä oli kolme edustajaa Ateenan bulessa eli neuvostossa. Demoksen kansalaisesta käytettiin demonyymiä Prasieus (). == Lähteet == Luokka:Antiikin Attikan demokset Luokka:Markópoulo Mesogaías
Probalinthos

Probalinthos (, ) oli antiikin aikainen alun perin Pandionis-fyleen kuulunut Attikan eli Ateenan kaupunkivaltion muodostaneen alueen demos. Se kuului fylen paralia-trittykseen eli Attikan rannikkoalueiden demoksiin. Probalinthos sijaitsi Marathonin tasangolla suunnilleen nykyisen Marathónaksen kunnan Vranáksen kylän tienoilla. Probalinthos, Marathon, Trikorythos ja Oinoe muodostivat vanhastaan Tetrapolis-nimisen liiton. Kaikki nämä neljä demosta sijaitsivat Marathonin tasangolla Parnes- ja Pentelikon-vuorten (nyk. Párnitha ja Pentéli) välisellä alueella. Niihin viitattiin yleensä yhdessä Marathonin nimellä. Perinteen mukaan Tetrapolis oli yksi Kekropsin ajan Attikan kahdestatoista vanhasta kaupungista (polis) tai kylästä (kōmē), jotka Theseus myytin mukaan yhdisti (synoikismos) Ateenaksi. Probalinthoksen demos perustettiin Kleistheneen uudistuksessa arkaaisen kauden lopulla vuonna 508 eaa. Tuolloin sen alkuperäinen fyle eli ”heimo” oli Pandionis ja sillä oli viisi edustajaa Ateenan bulessa eli neuvostossa. Myöhemmin hellenistisellä kaudella demoksissa tapahtui muutoksia, ja niiden seurauksena demos kuului vuodesta 201/200 eaa. Attalis-fyleen. Demoksen kansalaisesta käytettiin demonyymiä Probalisios (). == Lähteet == Luokka:Antiikin Attikan demokset Luokka:Marathónas
Prospalta

Prospalta () oli antiikin aikainen alun perin Akamantis-fyleen kuulunut Attikan eli Ateenan kaupunkivaltion muodostaneen alueen demos. Se kuului fylen mesogeios-trittykseen eli Attikan sisämaa-alueen demoksiin. Prospalta sijaitsi Attikan kaakkoisosassa. Se sijoitetaan luoteeseen nykyisestä Kalývia Thorikoún kaupungista. Demos perustettiin Kleistheneen uudistuksessa arkaaisen kauden lopulla vuonna 508 eaa. Tuolloin sen alkuperäinen fyle eli ”heimo” oli Akamantis ja sillä oli viisi edustajaa Ateenan bulessa eli neuvostossa. Myöhemmin hellenistisellä kaudella demoksissa tapahtui muutoksia, ja niiden seurauksena demos kuului vuodesta 224/223 eaa. Ptolemais-fyleen. Demoksen kansalaisesta käytettiin demonyymiä Prospaltios (). == Lähteet == Luokka:Antiikin Attikan demokset Luokka:Saronikós
Ptelea

Ptelea () oli antiikin aikainen Oineis-fyleen kuulunut Attikan eli Ateenan kaupunkivaltion muodostaneen alueen demos. Se kuului fylen asty-trittykseen eli kaupunkialueen demoksiin. Ptelea sijaitsi Kefissos-joen laaksossa Ateenan länsipuolella. Sijaintipaikka on mahdollisesti nykyisen Aigáleon kaupungin tienoilla. Demos perustettiin Kleistheneen uudistuksessa arkaaisen kauden lopulla vuonna 508 eaa. Sillä oli yksi edustaja Ateenan bulessa eli neuvostossa. Demoksen kansalaisesta käytettiin demonyymiä Pteleasios (). == Lähteet == Luokka:Aigáleo Luokka:Antiikin Attikan demokset
Semakhidai

Semakhidai (, ) oli antiikin aikainen Antiokhis-fyleen kuulunut Attikan eli Ateenan kaupunkivaltion muodostaneen alueen demos. Se kuului fylen mesogeios- trittykseen eli Attikan sisämaa-alueen demoksiin. Semakhidain oletetaan sijainneen Epakriaksi kutsutulla seudulla Attikan pohjoisosan vuoristoisella alueella. Demoksen tarkempaa sijaintipaikkaa ei kuitenkaan tunneta, koska sitä ei kuvata antiikin säilyneessä kirjallisuudessa, eikä siitä ole tehty arkeologisia löytöjä. Demos perustettiin Kleistheneen uudistuksessa arkaaisen kauden lopulla vuonna 508 eaa. Sillä oli yksi edustaja Ateenan bulessa eli neuvostossa. Demoksen kansalaisesta käytettiin demonyymiä Sēmakhidēs (). == Lähteet == Luokka:Antiikin Attikan demokset
Sfettos

Sfettos (, ) oli antiikin aikainen Akamantis-fyleen kuulunut Attikan eli Ateenan kaupunkivaltion muodostaneen alueen demos. Se kuului fylen mesogeios- trittykseen eli Attikan sisämaa-alueen demoksiin. Sfettos sijaitsi Mesógeian tasangolla, oletettavasti nykyisen Koropín kaupungin luoteispuolella, josta on löydetty joitakin raunioita. Erään teorian mukaan lähistöllä sijaitsevan Spátan kaupungin nimi olisi peräisin Sfettoksen nimestä. Perinteen mukaan Sfettos oli yksi Kekropsin ajan Attikan kahdestatoista vanhasta kaupungista (polis) tai kylästä (kōmē), jotka Theseus myytin mukaan yhdisti (synoikismos) Ateenaksi. Myöhemmin se oli yksi Attikan demoksista. Kreikkalaisessa mytologiassa Sfettos sai nimensä samannimisestä Troizenin pojasta, joka perusti demoksen samoin kuin veljensä Anaflystos, jonka perustamana pidettiin Anaflystoksen demosta. Sfettoksen demos perustettiin Kleistheneen uudistuksessa arkaaisen kauden lopulla vuonna 508 eaa. Sillä oli alun perin viisi edustajaa Ateenan bulessa eli neuvostossa. Hellenistisellä kaudella fyleissä ja demoksissa tapahtuneiden muutosten seurauksena demoksella oli myöhemmin seitsemän bule-edustajaa. Demoksen kansalaisesta käytettiin demonyymiä Sfēttios (). Sfettoksesta Ateenaan johtanut tie tunnettiin Sfettoksen tienä (Sfēttia hodos). Sfettoksessa tiedetään olleen teatteri. == Lähteet == Luokka:Antiikin Attikan demokset Luokka:Kropía
Skambonidai

Skambonidai (, ) oli antiikin Ateenan kaupunginosa ja alun perin Leontis- fyleen kuulunut Attikan demos. Se kuului fylen asty-trittykseen eli kaupunkialueen demoksiin. Skambonidai sijaitsi kaupunginmuurin eli Themistokleen muurin sisäpuolisella alueella. Perinteisesti se on sijoitettu Akropoliin pohjoispuolelle nykyisten Monastirákin ja Omónoian kaupunginosien suuntaan. Toisen näkemyksen mukaan se olisi kuitenkin sijainnut Nymfien kukkulan ja Pnyksin alueella, ja se olisi luettu joskus osaksi Meliteä. Demoksen nimen arvellaan tulevan siitä, että kukkulaisen alueen kadut olivat mutkittelevia (kreik. skambos) ja kapeita. Demos perustettiin Kleistheneen uudistuksessa arkaaisen kauden lopulla vuonna 508 eaa. Tuolloin sen alkuperäinen fyle eli ”heimo” oli Leontis ja sillä oli kolme edustajaa Ateenan bulessa eli neuvostossa. Hellenistisellä kaudella edustajia oli neljä. Roomalaisella kaudella demos kuului vuodesta 124/125 jaa. Hadrianis-fyleen. Skambonidaista oli kotoisin muun muassa Alkibiades. Demoksen kansalaisesta käytettiin demonyymiä Skambōnidēs (). == Lähteet == == Aiheesta muualla == Luokka:Antiikin Attikan demokset
Steiria

Steiria () oli antiikin aikainen Pandionis-fyleen kuulunut Attikan eli Ateenan kaupunkivaltion muodostaneen alueen demos. Se kuului fylen paralia-trittykseen eli Attikan rannikkoalueiden demoksiin. Steiria sijaitsi Attikan itärannikolla Prasiain demoksen ja Brauronin välisellä alueella. Ateenasta kulki Steiriaan ja edelleen Prasiain satamaan tie, joka tunnettiin Steirian tienä (Steiriakē hodos). Demoksen sijaintipaikan oletetaan olevan jossakin nykyisen Pórto Ráftin kaupungin lähellä. Demos perustettiin Kleistheneen uudistuksessa arkaaisen kauden lopulla vuonna 508 eaa. Sillä oli alun perin kolme edustajaa Ateenan bulessa eli neuvostossa. Hellenistisellä kaudella demoksella oli neljä edustajaa. Steirian asukkaat perustivat Stiriksen eli Steiriksen kaupungin Fokiissa. Steiriasta olivat kotoisin muun muassa Theramenes ja Thrasybulos. Demoksen kansalaisesta käytettiin demonyymiä Steirieis (). == Lähteet == Luokka:Antiikin Attikan demokset Luokka:Markópoulo Mesogaías
Sybridai

Sybridai (, ) oli antiikin aikainen Erekhtheis-fyleen kuulunut Attikan eli Ateenan kaupunkivaltion muodostaneen alueen demos. Se kuului fylen mesogeios- trittykseen eli Attikan sisämaa-alueen demoksiin. Sybridain sijaintipaikkaa ei tunneta, koska sitä ei kuvata antiikin säilyneessä kirjallisuudessa, eikä siitä ole tehty arkeologisia löytöjä. Demos perustettiin Kleistheneen uudistuksessa arkaaisen kauden lopulla vuonna 508 eaa. Sillä oletetaan olleen yksi edustaja Ateenan bulessa eli neuvostossa. Demoksen kansalaisesta käytettiin demonyymiä Sybridēs (). == Lähteet == Luokka:Antiikin Attikan demokset
Sypalettos

Sypalettos (, ) oli antiikin aikainen Kekropis-fyleen kuulunut Attikan eli Ateenan kaupunkivaltion muodostaneen alueen demos. Se kuului fylen mesogeios- trittykseen eli Attikan sisämaa-alueen demoksiin. Sypalettoksen oletetaan sijainneen Ateenan pohjoispuolella. Se sijoitetaan suunnilleen nykyisen Metamórfosin kaupungin tienoille. Demos perustettiin Kleistheneen uudistuksessa arkaaisen kauden lopulla vuonna 508 eaa. Sillä oli ainakin alun perin kaksi edustajaa Ateenan bulessa eli neuvostossa. Demoksen kansalaisesta käytettiin demonyymiä Sypalēttios (). == Lähteet == Luokka:Antiikin Attikan demokset Luokka:Metamórfosi
Teithras

Teithras (), joskus myös Tithras (), oli antiikin aikainen Aigeis-fyleen kuulunut Attikan eli Ateenan kaupunkivaltion muodostaneen alueen demos. Se kuului fylen mesogeios-trittykseen eli Attikan sisämaa-alueen demoksiin. Teithras sijaitsi Attikan itäosassa. Se sijoitetaan suunnilleen nykyisen Pikérmin kaupungin tienoille. Demos perustettiin Kleistheneen uudistuksessa arkaaisen kauden lopulla vuonna 508 eaa. Sillä oli neljä edustajaa Ateenan bulessa eli neuvostossa. Demoksen kansalaisesta käytettiin demonyymiä Tithrasios (). == Lähteet == Luokka:Antiikin Attikan demokset Luokka:Rafína- Pikérmi
Themakos

Themakos (, ) eli Themakoi (, Thēmakoi) oli antiikin aikainen alun perin Erekhtheis-fyleen kuulunut Attikan eli Ateenan kaupunkivaltion muodostaneen alueen demos. Se kuului fylen asty-trittykseen eli kaupunkialueen demoksiin. Themakoksen sijaintipaikkaa ei tunneta, koska sitä ei kuvata antiikin säilyneessä kirjallisuudessa, eikä siitä ole tehty arkeologisia löytöjä. Demos perustettiin Kleistheneen uudistuksessa arkaaisen kauden lopulla vuonna 508 eaa. Tuolloin sen alkuperäinen fyle eli ”heimo” oli Erekhtheis ja sillä oli yksi edustaja Ateenan bulessa eli neuvostossa. Myöhemmin hellenistisellä kaudella demoksissa tapahtui muutoksia, ja niiden seurauksena demos kuului vuodesta 224/223 eaa. Ptolemais-fyleen. Demoksen kansalaisesta käytettiin demonyymiä Thēmakeus (). == Lähteet == Luokka:Antiikin Attikan demokset
Thorai

Thorai (, ) oli antiikin aikainen alun perin Antiokhis-fyleen kuulunut Attikan eli Ateenan kaupunkivaltion muodostaneen alueen demos. Se kuului fylen paralia-trittykseen eli Attikan rannikkoalueiden demoksiin. Thorai sijaitsi Attikan lounaisrannikolla Aigilian ja Lamptrain demosten välisellä alueella. Sen oletetaan sijainneen itään nykyisestä Kalývia Thorikoún Lagonísista. Demos perustettiin Kleistheneen uudistuksessa arkaaisen kauden lopulla vuonna 508 eaa. Tuolloin sen alkuperäinen fyle eli ”heimo” oli Antiokhis ja sillä oli neljä edustajaa Ateenan bulessa eli neuvostossa. Myöhemmin hellenistisellä kaudella demoksissa tapahtui muutoksia, ja niiden seurauksena demos kuului vuodesta 307/306 eaa. Demetrias-fyleen ja fylen lakkauttamisen jälkeen vuodesta 201/200 eaa. jälleen Antiokhis-fyleen. Muutosten seurauksena demoksella oli hellenistisellä kaudella viisi bule-edustajaa. Demoksen kansalaisesta käytettiin demonyymiä Thorathen () tai Thoraieus ()). == Lähteet == Luokka:Antiikin Attikan demokset Luokka:Saronikós
Thria

Thria () oli antiikin aikainen alun perin Oineis-fyleen kuulunut Attikan eli Ateenan kaupunkivaltion muodostaneen alueen demos. Se kuului fylen paralia- trittykseen eli Attikan rannikkoalueiden demoksiin. Thria sijaitsi Attikan länsiosassa lähellä Eleusista, sen ja Amfialen niemen välisellä alueella. Paikka on kaakkoon nykyisestä Asprópyrgoksesta. Demoksesta on saanut nimensä alueen Thriásion tasanko. Alue kärsi peloponnesolaissodassa ja muissa sodissa usein ensimmäisenä, kun Attikaan hyökättiin lännestä päin. Demos perustettiin Kleistheneen uudistuksessa arkaaisen kauden lopulla vuonna 508 eaa. Tuolloin sen alkuperäinen fyle eli ”heimo” oli Oineis ja sillä oli seitsemän tai kahdeksan edustajaa Ateenan bulessa eli neuvostossa. Myöhemmin roomalaisella kaudella demoksissa tapahtui muutoksia, ja niiden seurauksena demos kuului vuodesta 124/125 jaa. Hadrianis-fyleen. Demoksen kansalaisesta käytettiin demonyymiä Thriasios (). Thrian oletetulta paikalta on löydetty vähäisiä raunioita. Demoksen alueella tiedetään olleen muun muassa Afrodite Filalle omistettu temppeli. == Lähteet == Luokka:Antiikin Attikan demokset Luokka:Asprópyrgos
Thymaitadai

Thymaitadai (, ), joskus myös Thymoitadai (), oli antiikin aikainen Hippothontis-fyleen kuulunut Attikan eli Ateenan kaupunkivaltion muodostaneen alueen demos. Se kuului fylen asty-trittykseen eli kaupunkialueen demoksiin. Thymaitadain oletetaan sijainneen Ateenan länsipuolella suunnilleen nykyisen Keratsínin kaupungin tienoilla. Se oli osa Pireuksen alueen neljän vanhan kylän Tetrakomoi-nimistä liittoa Pireuksen, Faleronin ja Ksypeten ohella. Näillä demoksilla oli yhteinen Herakleen pyhäkkö. Perinteen mukaan Tetrakomoi oli yksi Kekropsin ajan Attikan kahdestatoista vanhasta kaupungista (polis) tai kylästä (kōmē), jotka Theseus myytin mukaan yhdisti (synoikismos) Ateenaksi. Myöhemmin Thymaitadai oli yksi Attikan demoksista. Demos perustettiin Kleistheneen uudistuksessa arkaaisen kauden lopulla vuonna 508 eaa. Sillä oli kaksi edustajaa Ateenan bulessa eli neuvostossa. Demoksen kansalaisesta käytettiin demonyymiä Thymaitadēs (). == Lähteet == Luokka:Antiikin Attikan demokset Luokka:Keratsíni-Drapetsóna
Trikorythos

Trikorythos (, ), joskus myös Trikorynthos () tai Trikorinthos (), oli antiikin aikainen alun perin Aiantis-fyleen kuulunut Attikan eli Ateenan kaupunkivaltion muodostaneen alueen demos. Se kuului fylen paralia-trittykseen eli Attikan rannikkoalueiden demoksiin. Trikorythos sijaitsi Marathonin tasangolla suunnilleen nykyisen Marathónaksen kunnan Káto Soúlin tienoilla. Trikorythos, Marathon, Probalinthos ja Oinoe muodostivat vanhastaan Tetrapolis-nimisen liiton. Kaikki nämä neljä demosta sijaitsivat Marathonin tasangolla Parnes- ja Pentelikon-vuorten (nyk. Párnitha ja Pentéli) välisellä alueella. Niihin viitattiin yleensä yhdessä Marathonin nimellä. Perinteen mukaan Tetrapolis oli yksi Kekropsin ajan Attikan kahdestatoista vanhasta kaupungista (polis) tai kylästä (kōmē), jotka Theseus myytin mukaan yhdisti (synoikismos) Ateenaksi. Trikorythoksen demos perustettiin Kleistheneen uudistuksessa arkaaisen kauden lopulla vuonna 508 eaa. Tuolloin sen alkuperäinen fyle eli ”heimo” oli Aiantis ja sillä oli kolme edustajaa Ateenan bulessa eli neuvostossa. Hellenistisellä kaudella fyleissä ja demoksissa tapahtuneiden muutosten seurauksena demoksella oli myöhemmin kuusi bule- edustajaa. Roomalaisella kaudella demos kuului vuodesta 124/125 jaa. Hadrianis-fyleen. Demoksen kansalaisesta käytettiin demonyymiä Trikorysios (). == Lähteet == Luokka:Antiikin Attikan demokset Luokka:Marathónas
Trinemeia

Trinemeia (, ), joskus myös Trinemeis (), oli antiikin aikainen Kekropis- fyleen kuulunut Attikan eli Ateenan kaupunkivaltion muodostaneen alueen demos. Se kuului fylen mesogeios-trittykseen eli Attikan sisämaa-alueen demoksiin. Trinemeian oletetaan sijainneen suunnilleen nykyisen Kokkinaráksen tienoilla Kifisián kunnan itäosassa. Demos perustettiin Kleistheneen uudistuksessa arkaaisen kauden lopulla vuonna 508 eaa. Sillä oli ainakin alun perin kaksi edustajaa Ateenan bulessa eli neuvostossa. Demoksen kansalaisesta käytettiin demonyymiä Trinemeus (). == Lähteet == Luokka:Antiikin Attikan demokset Luokka:Kifisiá
Tyrmeidai

Tyrmeidai (, ), joskus myös Tyrmidai (), oli antiikin aikainen alun perin Oineis-fyleen kuulunut Attikan eli Ateenan kaupunkivaltion muodostaneen alueen demos. Se kuului fylen asty-trittykseen eli kaupunkialueen demoksiin. Tyrmeidain sijaintipaikkaa ei tunneta, koska sitä ei kuvata antiikin säilyneessä kirjallisuudessa, eikä siitä ole tehty arkeologisia löytöjä. Demos perustettiin Kleistheneen uudistuksessa arkaaisen kauden lopulla vuonna 508 eaa. Tuolloin sen alkuperäinen fyle eli ”heimo” oli Oineis ja sillä oli yksi edustaja Ateenan bulessa eli neuvostossa. Myöhemmin hellenistisellä kaudella demoksissa tapahtui muutoksia, ja niiden seurauksena demos kuului vuodesta 201/200 eaa. Attalis-fyleen. Demoksen kansalaisesta käytettiin demonyymiä Tyrmidēs (). == Lähteet == Luokka:Antiikin Attikan demokset
Yhdysvaltain avoin tennisturnaus 2017 – sekanelinpeli

Laura Siegemund ja Mate Pavić olivat puolustava mestaripari, mutta Siegemund ei osallistunut turnaukseen tänä vuonna. Pavić pelasi Andreja Klepačin kanssa. Martina Hingis ja Jamie Murray voittivat turnauksen. == Sijoitetut pelaajat == # Martina Hingis / Jamie Murray (mestarit) # Sania Mirza / Ivan Dodig (1. kierros) # Chan Hao-ching / Michael Venus (loppuottelu) # Tímea Babos / Bruno Soares (puolivälierät) # Casey Dellacqua / Rajeev Ram (1. kierros) # Andrea Hlaváčková / Édouard Roger-Vasselin (1. kierros) # Gabriela Dabrowski / Rohan Bopanna (puolivälierät) # Lucie Hradecká / Marcin Matkowski (puolivälierät) ==Kaavio== ===Loppukierrokset=== ===Kaavion yläosa=== ===Kaavion alaosa=== == Lähteet == * Main Draw Luokka:Yhdysvaltain avoin tennisturnaus 2017
The Next Three Days (soundtrack)

The Next Three Days (Music from the Motion Picture) on trilleri- draamaelokuvan, The Next Three Days (2010) soundtrack-albumi. Se julkaistiin Lions Gate Recordsin kautta 16. marraskuuta 2010. Kappaleet on säveltänyt Danny Elfman lukuun ottamatta kappaleita ”Mistake” ja ”Be The One”, jotka on säveltänyt sekä esittänyt Moby. ==Kappaleet== == Lähteet == Luokka:Vuoden 2010 soundtrackit
Verkkomainonta

Verkkomainonta on mainontaa, joka hyödyntää internetiä, kuten sähköpostia, verkkosivuja tai sosiaalista mediaa. Sitä pidetään kustannustehokkaana tapana luoda tarkkaan kohdennettua ja käyttäjän toimiin sidottua mainontaa verkkoon. Verkkomainonnan tavoitteita voi olla myynnin lisääminen, kävijöiden tuominen verkkokauppaan tai tuotteen lanseeraaminen. Verkkomainonnan osuuden globaaleista mainosinvestoinneista on arvioitu olevan noin 19 prosenttia (2017), kun televisiomainonnan osuus on 36 prosenttia ja mobiilimainonnan 12 prosenttia. Yhdysvaltojen senaatin vuonna 2014 teettämän tutkimuksen mukaan verkkomainonta voi vaarantaa kuluttajien tietoturvan ja yksityisyyden. Rakuten Marketingin vuonna 2017 tuottamassa kyselytutkimuksessa 83 prosenttia pitää verkkomainontaa häiritsevänä. Vastaajista 80 prosenttia on lisäksi sitä mieltä, että verkkomaininta ei alustasta riippumatta ole parantunut ajan myötä. Kyselyyn osallistui 2 500 ihmistä eri maista. == Lähteet == == Aiheesta muualla == Luokka:Mainonta Luokka:Internet
Rauli Ylitalo

Rauli Ylitalo (s. 1983 Jyväskylä) on suomalainen näyttelijä, ohjaaja, tuottaja ja käsikirjoittaja. Ylitalo esiintyi huhtikuusta 2015 tammikuuhun 2019 Salatuissa elämissä rikosylikonstaapeli Sami Kososen roolissa. Hän toimi vuosina 2008–2016 Findie ry:n puheenjohtajana. Keväällä 2012 Ylitalo valmistui Humanistisesta ammattikorkeakoulusta, jossa opiskeli kulttuurituotantoa. Ylitalon ohjauksia ovat muun muassa lyhytelokuvat Rasvainen tiistai (2014) ja Congratulations! You Have a New Match! (2018). Vuonna 2017 Ylitalon ohjaama Turmion Kätilöiden Dance Panique -musiikkivideo voitti yleisöpalkinnon Oulun Musiikkivideofestivaaleilla. == Filmografia näyttelijänä == === Elokuvat === Vuosi Elokuva Rooli 2009 Urban Savages Vanja 2010 Myrsky tiimalasissa Vanja 2016 Tappajan näköinen mies poliisi sairaalassa Pahan kukat mellakkapoliisi 2022 2039 Il Ultimo Silenzio itsensä ampuva NVO-vartija Free Skate rekkakuski === Televisiosarjat ja nettisarjat === Vuosi Sarja Rooli 2008 Juhlajätkät pappi 2015 Hinnalla millä hyvänsä Petrus Salomäki 2015–2019 Salatut elämät Sami Kosonen 2016–2017 Black Widows poliisi 2016–2017 Pihlajakadun tuhmat tädit Sami Kosonen 2017 Video Cop Trapper 2018 Pihlajasatu Sami Kosonen 2019 Aallonmurtaja poliisi == Lähteet == Luokka:Suomalaiset näyttelijät Luokka:Suomalaiset elokuvaohjaajat Luokka:Suomalaiset käsikirjoittajat Luokka:Vuonna 1983 syntyneet Luokka:Elävät henkilöt
Desecration

Desecration on brittiläisen death metal -yhtye Vallenfyren EP-levy, joka julkaistiin vuonna 2011 levymerkillä Imperium Productions. Se julkaistiin rajoitettuna, sekä numeroituna 500 kappaleen painoksena. Painokset: * 1–111: vihreä * 112–341: keltainen * 342–500: musta == Kappaleet == A-puoli # B-puoli # * == Kokoonpano == * Gregor Mackintosh – laulu, soolokitara * Hamish Hamilton Glencross – soolo- ja rytmikitara * Mully – rytmikitara * Scoot – basso * Adrian Erlandsson – rummut == Lähteet == == Aiheesta muualla == * * Luokka:Vuoden 2011 EP:t Luokka:Vallenfyren albumit
Viry-Châtillon

Viry-Châtillon on kunta Ranskassa Essonnen departementissa Île-de-Francen alueella. Se sijaitsee noin 25 kilometriä Pariisista etelään Seinejoen varrella. Maailman ensimmäinen lentoasema Port-Aviation sijaitsi Viry- Châtillonissa. Sitä käyttivät aikanaan sellaiset ilmailun pioneerit kuten Roland Garros ja Louis Bleriot. Nykyään kaupungissa on Formula 1 -talli Renaultin päämaja.Tour de France 2017 ==Urheilu== Kaupungin jalkapallojoukkue on Entente sportive Viry-Châtillon (ES Viry-Châtillon). Joukkueessa pelasi Thierry Henry kaudella 1991-1992. Kaupungissa on myös jääkiekkojoukkue Viry- Châtillon Essonne Hockey. ==Lähteet== ==Aiheesta muualla== Luokka:Essonnen kunnat
Eurooppa-liigan kauden 2017–2018 pudotuspelit

Eurooppa-liigan kauden 2017–2018 pudotuspelivaihe alkaa 13. helmikuuta ja päättyy 16. toukokuuta 2018 Parc Olympique Lyonnaisilla, Décines-Charpieussa, Ranskassa pelattavaan loppuotteluun, jonka voittajasta tulee Eurooppa-liigan kauden 2017–2018 mestari. ==Pudotuspeleihin edenneet joukkueet== ===Eurooppa- liigan lohkojen voittajat ja toiseksi tulleet=== Lohko Voittajat (Sijoitettu 1. kierroksen arvonnassa) Toiseksi tulleet (Sijoittamaton 1. kierroksen arvonnassa) A Villarreal Astana B Dynamo Kiova Partizan C Braga Ludogorets Razgrad D Milan AEK Ateena E Atalanta Lyon F Lokomotiv Moskova Kööpenhamina G Viktoria Plzeň FCSB H Arsenal Belgradin Punainen tähti I Red Bull Salzburg Marseille J Athletic Bilbao Östersund K Lazio Nice L Zenit Pietari Real Sociedad ===Mestarien liigan lohkojen kolmanneksi tulleet=== ==1. kierros== \---- \---- \---- \---- \---- \---- \---- \---- \---- \---- \---- \---- \---- \---- \---- ==Neljännesvälierät== \---- \---- \---- \---- \---- \---- \---- ==Puolivälierät== \---- \---- \---- ==Välierät== \---- ==Loppuottelu== Eurooppa-liigan loppuottelu 2018 pelattiin Parc Olympique Lyonnaisilla, Décines-Charpieussa 16. toukokuuta 2018. ==Aiheesta muualla== * Virallinen sivusto Luokka:Eurooppa-liiga Luokka:Jalkapallosarjojen kausi 2017–2018/2018
Kirkonkirjapiiri

Kirkonkirjapiiri, täsmällisemmin käännettynä kirkonkirjanpitopiiri (, lyhenne kbfd) tarkoitti Ruotsissa seurakunnan osaa, joka väestökirjanpitomielessä samaistettiin seurakuntaan. Kirkonkirjapiirien asema perustui hallituksen tekemään päätökseen. Kirkonkirjapiirit lakkautettiin 1. heinäkuuta 1991, kun vastuu väestökirjanpidosta siirrettiin Ruotsin kirkon seurakunnilta veroviranomaisille. Kirkonkirjapiireistä annettiin kuulutus 9. joulukuuta 1921 ja ensimmäiset perustettiin 1. tammikuuta 1922. Kirkonkirjapiirejä oli 64 kappaletta 30 seurakunnassa 1. tammikuuta 1931. Yhteensä 27 seurakunnassa oli 2 kirkonkirjapiiriä, 2 seurakunnassa 3 piiriä ja Jokimukan seurakunnassa ainoana neljä piiriä. Osa näistä piireistä jatkoi jo aiemmin joissakin seurakunnissa noudatettua perinnettä erillisten kirkonkirjojen pitämisestä. ==Aiheesta muualla== *Skatteverket: Sveriges församlingar genom tiderna Luokka:Ruotsin kirkko Luokka:Ruotsin maantiede Luokka:Ruotsin väestö
Longjumeau

Longjumeau on kunta Ranskassa Essonnen departementissa Île-de-Francen alueella. Se sijaitsee noin 25 kilometriä Pariisista etelään. Longjumeau on ollut hallinnollinen keskus vuodesta 1790 lähtien. Vuonna 1836 kaupunki nousi kuuluisuuteen Adolphe Adamin koomisella oopperalla Lonjumeaun posteljooni. Nykyään kaupungilla on tärkeä rooli Essonnen departementissa sairaalakaupunkina.Tour de France 2017 ==Tunnettuja kaupunkilaisia== *Marc Lavoine (1962- ), laulaja *Nathalie Kosciusko-Morizet (1973- ), poliitikko *Jérémy Ménez (1987- ), jalkapalloilija *Benjamin Mendy (1994- ), jalkapalloilija ==Lähteet== ==Aiheesta muualla== Luokka:Essonnen kunnat
Panu Routila

Panu Henrik Routila (s. 1964) on suomalainen yritysjohtaja, joka toimi Konecranesin toimitusjohtajana vuosina 2015–2019. Konecranesille Routila tuli sijoitusyhtiö Ahlström Capitalilta, jonka toimitusjohtajana hän oli työskennellyt vuodesta 2008. Routila on toiminut vuodesta 2020 Oriolan hallituksen puheenjohtajana. Routila asuu perheineen Naantalissa ja hänellä on neljä lasta. == Työura == Routila on valmistunut kauppatieteiden maisteriksi Turun kauppakorkeakoulusta. Hän aloitti uransa Nokialla ja työskenteli sen jälkeen useissa talousjohdon tehtävissä Partekilla niin Suomessa kuin ulkomailla Ranskassa, Belgiassa ja Yhdysvalloissa vuosina 1986–1995. Vuonna 1995 Routila siirtyi teräsyhtiö Outokummun palvelukseen, jossa hän toimi ensin controllerin tehtävissä ja vuodesta 1997 Vedetyt kuparituotteet -divisioonan johtajana. Outokummulta Routila siirtyi vuonna 2002 kierrätyskonserni Kuusakoskeen kuuluvan Alteamsin toimitusjohtajaksi, minkä jälkeen hänet nimitettiin Ahlström Capitalin toimitusjohtajaksi. Ahlström Capital oli vuonna 2015 yksi Suomen suurimmista sijoitusyhtiöistä ja sen liikevaihto oli 1,5 miljardia euroa. Konecranesille Routila siirtyi vuonna 2015, jolloin hänestä tuli yhtiön johtoryhmän jäsen ja uusi toimitusjohtaja Pekka Lundmarkin jälkeen. Valinnan aikaan Konecranesin hallituksen puheenjohtajana toiminut Stig Gustavson ei voinut osallistua toimitusjohtajan valintamenettelyyn, sillä hän oli työskennellyt Routilan kanssa useita vuosia toimiessaan Ahlström Capitalin hallituksen puheenjohtajana. Routilan valintaa hän piti kuitenkin onnistuneena. Routila jätti Konecranesin 7. lokakuuta 2019, kun yhtiö oli ilmoittanut Rob Smithin nimityksestä uudeksi toimitusjohtajaksi helmikuun 2020 alusta alkaen. Konecranesin hallituksen puheenjohtajan Christoph Vitzthumin mukaan toimitusjohtajan vaihtamisen taustalla oli yhtiön siirtyminen uuteen vaiheeseen, kun Konecranesin kolme vuotta aiemmin tekemä MHPS-yrityskauppa ja siihen liittynyt integraatio oli saatettu loppuun. == Lähteet == Luokka:Suomalaiset yritysjohtajat Luokka:Nokian henkilöstö Luokka:Vuonna 1964 syntyneet Luokka:Elävät henkilöt
The Silver Tongued Devil and I

__NOTOC__ The Silver Tongued Devil and I on yhdysvaltalaisen country-muusikko laulaja-lauluntekijä Kris Kristoffersonin toinen albumi, joka julkaistiin vuonna 1971. == Kappaleet == Kaikki kappaleet Kris Kristoffersonin, ellei toisin mainita. === A-puoli === # # # # # === B-puoli === # * # # # # == Kokoonpano == * Kris Kristofferson – laulu, kitara * Jerry Kennedy – kitara * Jerry Shook – kitara * Chris Gantry – kitara * Norbert Putnam – basso * Bobby Dyson – basso * Billy Swan – basso * Jerry Carrigan – rummut * David Briggs – kosketinsoittimet * Donnie Fritts – kosketinsoittimet * Norman Blake – dobro * Charlie McCoy – huuliharppu, vibrafoni, trumpetti * Farrell Morris – lyömäsoittimet * Billy Swan – laulu * Donnie Fritts – laulu * Rita Coolidge – laulu == Arvostelut == * Allmusic: Allmusic review == Lähteet == * The Silver Tongued Devil and I discogs.com -sivustolla === Viitteet === Luokka:Vuoden 1971 albumit Luokka:Kris Kristoffersonin albumit
Arno Albert von Hellens

Arno Albert von Hellens (6. marraskuuta 1909 Turku – 12. marraskuuta 1984 Turku)Kuolleita (maksullinen artikkeli) Helsingin Sanomat 18.11.1984, HS Aikakone. Viitattu 25.4.2018. oli suomalainen kirurgi ja vapaaherra, joka sai professorin arvonimen. Von Hellensin vanhemmat olivat maaherra ja oikeuskansleri Albert von Hellens ja Maja Oihonna af Ursin ja puoliso vuodesta 1933 sairaanhoitaja Inkeri Astrid Bohm. Von Hellens tuli ylioppilaaksi Hämeenlinnan suomalaisesta yhteiskoulusta 1928 ja valmistui lääketieteen lisensiaatiksi 1937. Tohtoriksi von Hellens väitteli 1947, edellisenä vuonna hän sai kirurgian erikoislääkärin pätevyyden. Turun yliopiston kirurgian dosentti von Hellensistä tuli 1954 ja Vaasan keskussairaalan kirurgian osaston ylilääkäri 1956. Tätä ennen von Hellens oli toiminut lääkärinä useissa eri sairaaloissa Länsi-Suomessa. Sodissa von Hellens palveli kenttäsairaalan kirurgina, lääkintämajuriksi hänet ylennettiin 1942. Von Hellens oli Oulun yliopiston kirurgian vt. professori vuonna 1962 ja 1963, mutta siirtyi sitten Turun kirurgisen sairaalan ylilääkäriksi vuoteen 1974 saakka, minkä jälkeen hän toimi vielä pari vuotta lääkärinä kahdella eri aluksella. Vuonna 1966 vielä urologian erikoislääkärin pätevyyden saaneelle von Hellensille myönnettiin professorin arvonimi 1973. == Lähteet == Luokka:Suomalaiset kirurgit Luokka: Suomalaiset professorin arvonimen saaneet Luokka: Suomalaiset aateliset Luokka:Vuonna 1909 syntyneet Luokka:Vuonna 1984 kuolleet
Tuorila

Tuorila voi tarkoittaa seuraavia: ==Sukunimi== * Aleksi Tuorila (1885–1938), puna-armeijan upseeri * Hely Tuorila (s. 1950), elintarviketieteilijä ja professori * Pauli Tuorila (1900–1950), maanviljelyskemisti ja IKL:n kansanedustaja * Risto Tuorila (s. 1947), näyttelijä * Sulo Tuorila (1911–1979), neuvostoliittolainen näyttelijä ja teatteriohjaaja ==Paikannimi== * Tuorila, kylä ja postinumeroalue Merikarvialla * Tuorila, kylä, kaupunginosa ja taajama Karkkilassa * Tuorila, kylä Porvoossa * Tuorila, kylä Tarvasjoella Liedossa ==Katso myös== * Tuorla Luokka:Luettelot henkilöistä sukunimen mukaan
Bjurholmin piiri

Bjurholmin piiri () sijaitsee Bjurholmin kunnassa Ruotsissa. Piiri kattaa koko kunnan ja sen väkiluku on . == Lähteet == ==Aiheesta muualla== * Luokka:Ruotsin piirit Luokka:Bjurholmin kunta
Nordmalingin piiri

Nordmalingin piiri () sijaitsee Nordmalingin kunnassa Ruotsissa. Piiri kattaa koko kunnan ja sen väkiluku on . == Lähteet == ==Aiheesta muualla== * Luokka:Ruotsin piirit Luokka:Nordmalingin kunta
Evankelistojen symbolit

Evankelistojen symbolit ovat Uuden testamentin evankeliumien kirjoittajien eli Matteuksen, Markuksen, Luukkaan ja Johanneksen symboleina varhaiskristillisetä ajalta saakka käytettyjä tunnusmerkkejä. Matteuksen symbolina on yleensä ihminen tai enkeli, Markuksen leijona, Luukkaan härkä ja Johanneksen symbolina kotka. Uudessa testamentissa kerrotaan näystä (Johanneksen ilmestys 4:6-8), joka on tällainen: "Valtaistuimen edessä ja ympärillä oli neljä olentoa, jotka sekä edestä että takaa olivat täynnä välkehtiviä silmiä. Yksi muistutti leijonaa, toinen nuorta härkää, kolmannella oli kuin ihmiskasvot ja neljäs näytti lentävältä kotkalta. Näillä neljällä olennolla oli kullakin kuusi siipeä, jotka olivat molemmilta puolin täynnä välkehtiviä silmiä." Kirkkoisä Hieronymus (348–420) kirjoitti näin: Evankelista Matteuksen symbolina on siivellinen ihminen, koska hän aloittaa evankeliuminsa kertomalla Kristuksen ihmiseksi tulemisesta. Markukselle kuuluu leijona, sillä hänen evankeliuminsa alussa puhutaan Johannes Kastajasta, "huutavan äänestä erämaassa". Luukkaan tunnus on uhrieläin härkä, koska hän aloittaa kertomalla pappi Sakariaasta. Johanneksen symboli on kotka, sillä hänen evankeliuminsa luonteenomaisimpana piirteenä on hengen kohoaminen korkeimpiin taivaallisin kerroksiin. Jo aikaisemmin kirkkoisä Irenaeus Lyonilainen (noin vuonna 180) viittasi evankeliumien ilosanoman neljänlaiseen vaikutukseen: leijona edustaa voimaa, härkä uhripalvelusta, ihminen Jumalan ihmiseksi tulemista ja kotka kirkon läpäisevää Jumalan Henkeä. Vanhassa testamentissa kerrotaan profeetta Hesekielin näystä (1:4-10, katso myös 10:14): "Tämän minä näin: Pohjoisesta tuli myrskytuuli ja suuri pilvi, joka liekehti tulta ja levitti loistetta ympärilleen. Tulen keskusta säihkyi kuin sula kulta, ja keskellä hehkua näkyi neljän olennon hahmot... Niillä oli ihmisen muoto, mutta kullakin oli neljät kasvot ja kullakin neljä siipeä... Niiden kasvot olivat kuin ihmisen kasvot, mutta oikealla puolen oli leijonan kasvot ja vasemmalla härän kasvot, ja vielä niillä oli kotkan kasvot, kaikilla neljällä yhtä lailla." Nelihahmoa selittänee muinaisitämainen käsitys maailman tai taivaan neljän kulman neljästä vartijasta tai kannattajasta. Nelijako toistuu: Vanhan testamentin neljä suurta profeettaa (Jesaja, Jeremia, Hesekiel, Daniel) sekä neljä kirkkoisää (Augustinus, Ambrosius, Hieronymus, Gregorius Suuri). Esikristillisessä perinteessä mainittiin elävien olentojen neljä ominaisuutta: majesteettisuus, voima, ymmärrys ja liikkuvuus. Vielä ovat perushyveet: viisaus, rohkeus, maltillisuus ja oikeudenmukaisuus. Evankelistojen yhteinen tunnus on kirja. Heitä on verrattu myös paratiisin neljään virtaan (1 Moos. 2:10). Leijonasta (Pyhä Markus) tuli Venetsian kaupungin vaakunaeläin. Pyhä Luukas esitetään toisinaan maalarina, koska hän 500-luvun legendan mukaan maalasi Neitsyt Maria -taideteoksia. Kuuluisin niistä sijaitsee Rooman Santa Maria Maggiore -kirkossa. Luukas on taiteilijoiden suojeluspyhimys.Suuri symbolikirja. Toimittanut Pentti Lempiäinen. WSOY 1993, ISBN 951-0-18537-X. == Lähteet == Luokka:Kristilliset symbolit Luokka:Evankelistat
Tåsjön piiri

Tåsjön piiri () sijaitsee Strömsundin kunnassa Ruotsissa. Sen väkiluku on . == Lähteet == ==Aiheesta muualla== * Luokka:Ruotsin piirit Luokka:Strömsundin kunta
Bodumin piiri

Bodumin piiri () sijaitsee Strömsundin kunnassa Ruotsissa. Sen väkiluku on . == Lähteet == ==Aiheesta muualla== * Luokka:Ruotsin piirit Luokka:Strömsundin kunta
Fjällsjön piiri

Fjällsjön piiri () sijaitsee Strömsundin kunnassa Ruotsissa. Sen väkiluku on . == Lähteet == ==Aiheesta muualla== * Luokka:Ruotsin piirit Luokka:Strömsundin kunta
Ängersjön piiri

Ängersjön piiri () sijaitsee Härjedalenin kunnassa Ruotsissa. Sen väkiluku on . == Lähteet == ==Aiheesta muualla== * Luokka:Ruotsin piirit Luokka:Härjedalenin kunta
Ytterhogdalin piiri

Ytterhogdalin piiri () sijaitsee Härjedalenin kunnassa Ruotsissa. Sen väkiluku on . == Lähteet == ==Aiheesta muualla== * Luokka:Ruotsin piirit Luokka:Härjedalenin kunta
Hamran piiri (Taalainmaa)

Hamran piiri () sijaitsee Ljusdalin kunnassa Ruotsissa. Sen väkiluku on . == Lähteet == ==Aiheesta muualla== * Luokka:Ruotsin piirit Luokka:Ljusdalin kunta
Grängesbergin piiri

Grängesbergin piiri () sijaitsee Ludvikan kunnassa Ruotsissa. Sen väkiluku on . == Lähteet == ==Aiheesta muualla== * Luokka:Ruotsin piirit Luokka:Ludvikan kunta
Götlundan piiri (Närke)

Götlundan piiri () sijaitsee Arbogan kunnassa Ruotsissa. Sen väkiluku on . == Lähteet == ==Aiheesta muualla== * Luokka:Ruotsin piirit Luokka:Arbogan kunta
Norrbyn piiri

Norrbyn piiri () sijaitsee Salan kunnassa Ruotsissa. Sen väkiluku on . == Lähteet == ==Aiheesta muualla== * Luokka:Ruotsin piirit Luokka:Salan kunta
Tärnan piiri (Uplanti)

Tärnan piiri () sijaitsee Salan kunnassa Ruotsissa. Sen väkiluku on . == Lähteet == ==Aiheesta muualla== * Luokka:Ruotsin piirit Luokka:Salan kunta
Kung Karlin piiri

Kung Karlin piiri () sijaitsee Kungsörin kunnassa Ruotsissa. Sen väkiluku on . == Lähteet == ==Aiheesta muualla== * Luokka:Ruotsin piirit Luokka:Kungsörin kunta
Torpan piiri (Södermanland)

Torpan piiri () sijaitsee Kungsörin kunnassa Ruotsissa. Sen väkiluku on . == Lähteet == ==Aiheesta muualla== * Luokka:Ruotsin piirit Luokka:Kungsörin kunta
Hanzo Shimada

Hanzo Shimada on hahmo Blizzard Entertainment -peliyhtiön kehittämässä vuonna 2016 julkaistussa Overwatch-pelissä. Hanzo on entinen salamurhaaja ja taitaa jousen käytön. Hän myös hallitsee kahta lohikäärmettä. Hanzo on Shimada- klaanin johtajan vanhin lapsi ja tuleva klaanin johtaja. Hän tappoi veljensä Genji Shimadan klaanin pakottamana. Tämä teko mursi Hanzon sydämen, joten hän hylkäsi klaaninsa ja lähti maanpakoon. == Lähteet == Luokka:Blizzard Entertainment Luokka:Videopelihahmot
Lindomen piiri

Lindomen piiri () sijaitsee Mölndalin kunnassa Ruotsissa. Sen väkiluku on . == Lähteet == ==Aiheesta muualla== * Luokka:Ruotsin piirit Luokka:Mölndalin kunta
Södra Rådan piiri

Södra Rådan piiri () sijaitsee Gullspångin kunnassa Ruotsissa. Sen väkiluku on . == Lähteet == ==Aiheesta muualla== * Luokka:Ruotsin piirit Luokka:Gullspångin kunta
Östra Karupin piiri

Östra Karupin piiri () sijaitsee Båstadin kunnassa Ruotsissa. Sen väkiluku on . == Lähteet == ==Aiheesta muualla== * Luokka:Ruotsin piirit Luokka:Båstadin kunta
Tuomioistuimen riippumattomuus

Tuomioistuimen riippumattomuus on länsimaisen oikeusvaltion keskeinen rakenneominaisuus, jolla on useita eri ulottuvuuksia.Vihervuori, Pekka: Tuomioistuinten riippumattomuus modernissa maailmassa. Teoksessa Viljanen, Jukka, Perttola, Laura ja Mäntylä, Niina (toim.): Tieto, valta ja vaikuttaminen oikeusvaltiossa (Helsinki: Gaudeamus, 2023. ISBN 978-952-345-214-5), s. 155–174. Toisaalta riippumattomuutta esiintyy muuallakin, mutta esimerkiksi eräissä Euroopan maissa on viime vuosina ilmennyt sen rapautumista. Riippumattomuus on edellytys vallan kolmijako-opin toteutumiselle. Itsenäinen päätösvalta perustuu yleensä voimassa olevaan lainsäädäntöön, usein perustuslakiin, ja oikeusperiaatteisiin. Tuomioistuin ei ole velvollinen vastaanottamaan neuvoja tai määräyksiä esimerkiksi hallitukselta. Tuomioistuimen riippumattomuuteen liittyy läheisesti myös tuomarin riippumattomuus. Riippumattomuuteen pyrkiminen toteutetaan eri maissa eri tavoin. Yksi niistä on tuomareiden palkkaaminen pitkäaikaiseen tai elinikäiseen virkasuhteeseen, jotta heillä on vapaus ilman irtisanomisen pelkoa ratkaista oikeusjuttuja vastoin vallalla olevia poliittisia mielipiteitä. Tuomiovallan haltijan riippumattomuus perustuu Montesquieun esittämään vallan kolmijako-oppiin. Lainkäyttöä ohjaavat vain voimassa olevat oikeussäännöt, ja ratkaisut on pohjattava niihin. ==Lähteet== * http://tieteentermipankki.fi/wiki/Oikeustiede:tuomioistuimen_riippumattomuusperiaate === Viitteet === Luokka:Oikeustiede Luokka:Valtiosääntöoikeus Luokka:Oikeusfilosofia Luokka:Vallan kolmijako
Mäkihyppy talviolympialaisissa 1948

Vuoden 1948 talviolympialaisten mäkihyppykilpailu käytiin kisojen viimeisenä kilpailupäivänä 7. helmikuuta. Kilpailujen pistelaskujärjestelmä uusittiin edellisiin nähden. Ensimmäistä kertaa tuomareita oli viisi, joista korkeimman ja matalimman pistemäärän antaneiden tuomareiden ääniä ei huomioitu. Aiemmin tuomareita oli kolme, ja kaikkien antamat pisteet huomioitiin. Norja saavutti kilpailussa kolmoisvoiton. Olympiakultaa saavutti Petter Hugsted. ==Osallistujat== Kilpailuun osallistui 49 hyppääjää 14 maasta. * * * * * * * * * * * * * * ==Lopputulokset== ==Lähteet== Luokka:Talviolympialaiset 1948 Luokka:Mäkihyppy olympialaisissa Luokka:Sveitsin mäkihyppy
Autiomaa (yhtye)

__NOTOC__ Autiomaa on Rovaniemellä vuonna 2014 perustettu folk-yhtye. Vuonna 2016 yhtye solmi levytyssopimuksen Stupido Recordsin kanssa, ja esikoisalbumi Hautaa surusi maahan julkaistiin vuonna 2017. == Jäsenet == * Otto Mikkola – laulu, kitara, banjo * Antti Keskipoikela – rummut * Teemu Puotiniemi – basso * Antti Kangas – haitari, balalaikka, banjo * Pyry Arkimaa – sähkökitara * Taneli Haapala – akustinen kitara == Diskografia == === Studioalbumit === * * * Kantrin viimeiset herrasmiehet (2018, Stupido Records, LP + CD) *Polta tämä kaupunki (2019, Stupido Records, LP + CD) == Lähteet == == Aiheesta muualla == * Autiomaa-yhtyeen virallinen Facebook-sivu * Autiomaa-yhtyeen virallinen Bandcamp-sivu Luokka:Suomalaiset folkyhtyeet
Mysticum

Mysticum on norjalainen black metal -yhtye. Yhtye perustettiin vuonna 1992 nimellä Sabazios, mutta se vaihtoi nimensä vuonna 1993. Mysticum edustaa industrial black metal -alagenreä. == Diskografia == === Studioalbumit === * In the Streams of Inferno (1996) * Planet Satan (2014) === Livealbumit === * Never Stop the Madness: The Roadburn Inferno (2018) === Demot === * Medusa's Tears (1993) * Wintermass (1993) * Mysticum (1995) * Piss Off (1995) === Split-albumit === * Ulver / Mysticum Split 7" (1994) * Mysticum / Audiopain Split 7" (2003) === Kokoelmat === * Lost Masters of the Universe (2004) Luokka:Norjalaiset black metal -yhtyeet
Groupe Bull

Bull SAS (myös nimillä Groupe Bull, Bull Information Systems, tai lyhyesti Bull) on ranskalainen tietotekniikka-alan yritys. Yritys on tunnettu myös nimillä Bull General Electric, Honeywell Bull, CII Honeywell Bull ja Bull HN. Yrityksellä on ollut useita omistajuuden muutoksia useiden eri yrityksien kanssa. Yrityksen on perustanut Fredrik Rosen Bull vuonna 1930. Vuonna 1981 Bull osti Micral-tietokoneita valmistaneen R2E-yhtiön. Bull, Honeywell ja NEC perustivat vuonna 1987 yhteisyrityksen nimellä Honeywell Bull Information Systems, josta myöhemmin tuli kokonaan Bullin omistama. 1990-luvun alussa Bull oli Euroopassa toimivista it-alan yrityksistä viidenneksi suurin IBM:n, Nixdorfin, Digitalin ja Olivettin jälkeen. Yrityksen tuotteisiin on kuulunut tietokoneita ja ohjelmistoja kuten NovaScale-palvelimet ja General Comprehensive Operating System (GCOS) käyttöjärjestelmä. Suurtietokoneet GCOS- käyttöjärjestelmällä ovat yrityksen ydintuote. == Tuotteet == * Bull DPS 4000 * Bull DPS 7000, GCOS 7 käyttöjärjestelmä * Bull DPS 9000 == Lähteet == Luokka:Ranskalaiset yritykset
BIZMAC

BIZMAC on Radio Corporation of American (RCA) valmistama elektroniputkiin perustuva tietokone. Tietokone julkaistiin vuonna 1956 ja se maksoi noin neljä miljoonaa dollaria. RCA:ta kritisoitiin että tietokone ei perustunut transistoritekniikkaan. Tietokone vanhentui nopeasti muun muassa RCA:n oman RCA 501:n julkaisun jälkeen. Yksi järjestelmän suunnittelijoista oli Arnold Spielberg. == Lähteet == == Aiheesta muualla == * http://ed-thelen.org/comp- hist/BRL-o-s.html Luokka:Tietokoneet Luokka:Tietotekniikan historia Luokka:1950-luvun tietokoneet
Data General Nova

Nova oli Data Generalin valmistama 16-bittinen minitietokone, joka julkaistiin vuonna 1969. Tietokone oli suosittu laboratorioissa ja sitä myytiin 50 000 kappaletta. Tietokone oli yhtiön ensimmäinen. Tietokonetta käytettiin muun muassa EMI:n valmistamassa varhaisessa tietokonekerroskuvausjärjestelmässä. Tietokoneelle julkaistiin useita seuraajia kuten Data General SuperNova ja Data General microNOVA. Novasta ja microNOVA:sta kerrotaan muiden Data Generalin tietokonemallien ohella Tracy Kidderin teoksessa Koneen henki. == Lähteet == == Aiheesta muualla == * Data General NOVA Instruction Set Summary * Data Generalin tietokoneiden dokumentaatiota bitsavers.org-palvelussa Luokka:Minitietokoneet Luokka:Vuoden 1969 tietokoneet
Haukioja

Haukioja on sukunimi, joka on muun muassa seuraavilla suomalaisilla henkilöillä: *Erkki Haukioja (s. 1941), ekologi ja emeritusprofessori *Jussi Haukioja (s. 1970), filosofian professori *Martti Haukioja (s. 1999), jalkapalloilija
Koodi (täsmennyssivu)

Koodi voi tarkoittaa jotain seuraavista: * Koodi, viestintä * Koodi (albumi), Robinin albumi * Koodi (sarjakuvahahmo), sarjakuvahahmo * Koodi (dokumentti), dokumentti Linuxin kehityksestä
Koodi (dokumentti)

Koodi tai Koodi – Linuxin tarina () on suomalainen englanninkielinen dokumenttielokuva Linuxin kehityksestä. Elokuva on julkaistu vuonna 2001, ja sen on ohjannut Hannu Puttonen. Elokuva käsittelee linuxin kehitystä ja historiaa, sekä Linus Torvaldsia ja hänen elämäänsä haastattelemalla häntä itseään ja hänet tuntevia ihmisiä. Haastateltavana on joukko linuxin tunnettuja kehittäjiä, linux harrastajia, Linuksen työtovereita ja hänen sukulaisiaan. Elokuvaa varten kuvattiin useita tunteja materiaalia, mutta siitä ei dokumenttiin asti päässyt kun pieni osa, ja dvd:llä on lisämateriaalina noin kolme tuntia. == Elokuvassa esiintyviä henkilöitä == * Linus Torvalds * Richard Stallman * Alan Cox * Eric Raymond * Robert ’Bob’ Young * Jon ’Maddog’ Hall * Theodore Ts’o * David S. Miller * Miguel De Icaza * Ari Lemmke * Eric Allman * Anna Torvalds * Nils Torvalds * Martti Tienari * Andrew Leonard * Larry Augustin * Sun Yu-fang * Liang Changtai Lähde: == Lähteet == == Aiheesta muualla == * Elokuvan viralliset arkistoidut sivut. Luokka:Vuoden 2001 dokumenttielokuvat Luokka:Suomalaiset dokumenttielokuvat Luokka:Linux
Kara Koyunlu

Kara Koyunlu tai Qara Qoyunlu () oli keskiaikainen valtio, joka hallitsi nykyisen Azerbaidžanin, Armenian, Iranin, Turkin sekä Irakin käsittänyttä aluetta vuodesta 1375 vuoteen 1468. ==Lähteet== Luokka:Lähi-idän entiset valtiot Luokka:Armenian historia Luokka:Azerbaidžanin keskiaika Luokka:Irakin historia Luokka:Iranin historia Luokka:Islamin historia
Zamzara

Zamzara on Jukka Tapanimäen kehittämä tasohyppely, joka on julkaistu vuonna Commodore 64:lle. == Vastaanotto == Commodore User -lehti antoi pelille arvosanan 92% arvostelussaan. Zzap-lehti antoi pelille arvosanan 91% arvostelussaan. == Lähteet == == Aiheesta muualla == * Luokka:Vuoden 1988 videopelit Luokka:Suomessa kehitetyt videopelit Luokka:Commodore 64 -pelit
Robert Dinesen

Robert Theodor Louis Camillo Dinesen (23. lokakuuta 1874 Kööpenhamina – 8. maaliskuuta 1972 Berliini) oli tanskalainen elokuvaohjaaja ja näyttelijä. Robert Dinesen syntyi farmaseutin perheeseen. Hän opiskeli laulamista Vilhelm Heroldin ja näyttelemistä Nicolai Neiiendamin johdolla ja debytoi Kööpenhaminan Dagmar-teatterissa vuonna 1894. Dinesenin ensimmäinen elokuva Kuilu (Afgrunden, 1910) muistetaan myös Asta Nielsenin ja Poul Reumertin esikoiselokuvana. Dinesenillä oli pääosa elokuvassa Neljä paholaista (De fire Djævle, 1911), jonka jälkeen hän työskenteli Nordisk Filmin näyttelijänä ja ohjaajana vuoteen 1917 saakka. Tänä aikana hän ohjasi noin 70 elokuvaa. Vuonna 1918 Dinesen ohjasi kaksi elokuva Ruotsissa. Vuonna 1920 hän siirtyi Saksaan, jossa hän ohjasi noin 25 elokuvaa. Äänielokuvan tultua ja natsien noustua valtaan Dinesen omistautui harrastukselleen maalaustaiteelle. Hän oli naimisissa kolmesti näyttelijöiden Marie Dinesenin, Johanne Dinesenin ja Margrethe Schönin kanssa. Dinesen oli kirjailija Kirsten Thomsenin isä. == Elokuvia == * Kuilu, 1910 (näyttelijä) * Neljä paholaista, 1911 (ohjaaja ja näyttelijä) * Vampyyritanssijatar, 1912 (näyttelijä) * Musta kansleri, 1912 (näyttelijä) == Lähteet == == Aiheesta muualla == * * Luokka:Tanskalaiset elokuvaohjaajat Luokka:Tanskalaiset näyttelijät Luokka:Vuonna 1874 syntyneet Luokka:Vuonna 1972 kuolleet
Turbiiniliittymä

Turbiiniliittymä on eritasoliittymä, jossa ei ole silmukkaramppeja. Siinä vasemmalle kääntyvä liikenne kulkee liittymän keskipistettä kiertäviä ramppeja pitkin. Suomessa ei ole täydellisiä turbiiniliittymiä, mutta kolme 3/4-turbiinia (Kehä III/Tuusulanväylä, Kehä III/Turunväylä ja Vt3/Vt12). Lisäksi Suomessa on yksi 2/4-turbiini (Kehä III/Lahdenväylä). == Katso myös == * Eritasoliittymä * Neliapilaliittymä * Puolineliapilaliittymä * Pinoliittymä == Lähteet == *Teillä ja turuilla: Turbiini Luokka:Tieinfrastruktuuri